**FFIWS; Cefnogi Mentrau Cylchol Gwynedd**

**Cwestiynau Cyffredin**

**Beth yw diben y grant?**

Mae’r cyllid wedi’i ddyfarnu gan Lywodraeth Cymru i Gyngor Gwynedd ac mae’n cael ei weinyddu gan Menter Môn. Diben y grant yw datblygu’r Economi Gylchol yng Ngwynedd drwy gefnogi busnesau a defydliadau trydydd sector i symud tuag at weithredu yn fwy Cylchol.

**A oes modd cyflwyno mwy nag un cais o’r un sefydliad?**

Ar hyn o bryd, nid yw'n bosibl i ni gefnogi mwy nag un cais gan yr un endid. Fodd bynnag, yn dibynnu ar y lefel neu'r nifer sy’n cael y grant, efallai y bydd yr amod hwn yn cael ei adolygu.

**A oes disgwyl i mi rannu gwybodaeth ynghylch cynnydd y prosiect?**

Bydd disgwyl i chi ymgysylltu â Menter Môn ynghylch cynnydd y prosiect a’r gwersi a ddysgwyd. Efallai y bydd gofyn i chi hefyd drafod eich allbynnau gydag aseswr allanol.

**A oes angen i’r prif ymgeisydd fod wedi’i leoli yng Ngwynedd?**

Nid oes rhaid i gyfeiriad cofrestredig yr endid fod wedi’i leoli yng Ngwynedd, ond disgwylir y bydd 100% o'r gwaith/prosiectau yn cael eu gweithredu o fewn y sir.

**Amserlen gwariant**

Rhaid gwario'r holl gyllid o fewn y blynyddoedd ariannol a nodir ym mhroffil gwariant y prosiect sydd wedi'i gynnwys yn eich cais.

**Beth yw lefel uchaf y grant sydd ar gael?**

Bydd y cynllun grant yn cael ei ddyrannu fel a ganlyn;

* 1. Grantiau Bach (uchafswm o £10,000 **refeniw**)
	2. Grantiau Bach (uchafswm o £10,000 **cyfalaf**)
	3. Grantiau Mawr i gymunedau a busnesau weithredu newidiadau cynaliadwy hirdymor (uchafswm o £30,000 - **refeniw a/neu cyfalaf**)

**Sut fydd y broses hawlio yn gweithio?**

Telir hawliadau mewn ôl-daliadau. Bydd angen cyflwyno hawliad chwarterol gyda thystiolaeth i gefnogi’r gwariant. Bydd ymgeiswyr llwyddiannus yn cael llythyr cynnig yn egluro’r broses hawlio. Dim ond ar ôl i chi brynu a thalu am y nwyddau a’r gwasanaethau y byddwch yn gallu hawlio am wariant.

Gallwn ystyried dull talu amgen lle gall Menter Môn Cyf dalu anfoneb ar ran ymgeisydd i leihau'r faich ariannol, pe bai angen. Dylid trafod hyn gyda Swyddog.

**Tystiolaeth o Wariant**

Mae angen tystiolaeth o wariant prosiect ar gyfer y broses hawlio grant. Bydd angen darparu copïau o'r holl anfoneb(au) a chyfriflen banc fel tystiolaeth o wariant, ynghyd â chopi o slipiau cyflog ar gyfer adennill cyflogau.

Bydd disgwyl i bawb sy'n derbyn grant gadw tystiolaeth o wariant y prosiect am gyfnod o hyd at **10** mlynedd o ddyddiad dyfarnu'r grant.

**A fyddwn ni’n cael ein monitro?**

Byddwch. Byddwn yn monitro’r canlynol:

* Sicrhau bod y gyllideb yn cael ei gwario ar nwyddau a gwasanaethau cymeradwy.
* Sicrhau bod y cynllun yn digwydd/wedi digwydd yn unol â'r cynllun cyflenwi sydd wedi'i gynnwys yn eich cais.
* Sicrhau bod yr eitemau sydd wedi’u hariannu gan y grant yn aros yn eu lle ac yn cael eu defnyddio.
* Casglu gwybodaeth am weithgareddau ac allbynnau’r prosiect.

Sylwer, gall monitro gynnwys ymweliad, ar fyr rybudd, gan gynrychiolydd o naill ai Gyngor Gwynedd neu Menter Môn Cyf. i archwilio eich defnydd o’r Gronfa Economi Gylchol. Gallai hyn ddigwydd ar unrhyw adeg yn ystod y prosiect neu ar ôl ei gwblhau.  Os bydd Menter Môn Cyf neu’r awdurdod lleol perthnasol o’r farn nad yw cyllid yn cael ei ddefnyddio i’r diben y cytunwyd arno, neu fod y prosiect yn sylweddol wahanol i’r hyn a gynigiwyd, bydd y grant, neu’r rhan berthnasol ohono, yn cael ei adennill.

**A yw costau cyfalaf yn gymwys?**

Ydy. Bydd gwariant cyfalaf yn cael ei ystyried cyn belled â'i fod yn cefnogi cyflawni amcanion y gronfa yn uniongyrchol. Y sefydliad arweiniol fydd yn gyfrifol am unrhyw eitemau megis peiriannau a brynwyd drwy’r gronfa. Bydd rhain hefyd yn cael eu monitro a sicrhau eu bod mewn defnydd ac at bwrpas y gronfa.

**A oes disgwyl i geisiadau gynnwys arian cyfatebol?**

Nid oes disgwyl i chi gynnwys arian cyfatebol o fewn y prosiectau, ond sylwch fod arian cyfatebol, naill ai mewn da neu werth ariannol yn ychwanegu gwerth at y prosiect ac yn cyfrannu at gyflawni'r nodau a'r amcanion, ac yn debygol o gryfhau eich cais. Fodd bynnag, bydd pob cais yn cael ei ystyried ar sail teilyngdod ac rydym yn deall nad yw arian cyfatebol bob amser yn bosib.

**A oes unrhyw gymorth ar gael i helpu gyda’r broses ymgeisio?**

Oes. Bydd aelod o staff ar gael i’ch cynorthwyo gyda’ch cais.

**A ellir hawlio TAW?**

Os ydych wedi cofrestru ar gyfer TAW, dylai hawliadau gael eu gwneud heb gynnwys TAW. Os nad ydych wedi cofrestru ar gyfer TAW mae’r gost gyfan yn gymwys.

**Costau anghymwys**

* Unrhyw gostau nad ydynt yn ymwneud yn uniongyrchol ac yn gyfan gwbl â chyflawni’r prosiect
* Cyfalaf gweithiol (working capital) neu unrhyw golled ariannol a gafwyd o ganlyniad i gymryd rhan yn y prosiect
* Unrhyw wariant cyn i Menter Môn gymeradwyo’r prosiect

**Cyhoeddusrwydd**

Rhaid i bawb sy’n cael grant gydnabod y cymorth ariannol a gafwyd gan Menter Môn yn yr holl gyhoeddusrwydd perthnasol. Mae templedi cynnwys hefyd ar gael i’w defnyddio.